Des del Tractat de Bucarest (1913) que va posar fi a la Segona Guerra Balcànica Macedònia ha format part primer del regne de Sèrbia, després del regne de Iugoslàvia i després de la República Socialista Federal de Iugoslàvia com a república Socialista de Macedònia. Arran de la dissolució de Iugoslàvia el 1991, Macedònia del Nord es va independitzar i fou reconeguda per Sèrbia el 8 d'abril de 1996. En 2008 es va produir una ruptura de relacions entre ambdós estats quan Macedònia del Nord va reconèixer la independència de Kosovo, tot i que es van restablir les relacions el 2009.